
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 16 octombrie 2018
Nr.4c-11/292
RAPORT

asupra proiectului de Lege pentru aprobarea Ordonanţei de urgenţă a Guvernului nr.87/2018 privind 
modificarea şi completarea Legii educaţiei naţionale nr.1/2001
(PLx. 491/2018)

1. În baza prevederilor art. 95 şi 115 din Regulamentul Camerei Deputaţilor, republicat, cu adresa nr. PLx.491 din 2 octombrie 2018, Comisia pentru învăţământ, ştiinţă, tineret şi sport a primit spre dezbatere, în fond, proiectul de Lege pentru aprobarea Ordonanţei de urgenţă a Guvernului nr.87/2018 privind modificarea şi completarea Legii educaţiei naţionale nr.1/2001.
Pentru întocmirea raportului, Comisia a analizat avizul favorabil al Consiliului Legislativ nr. 939/28.09.2018.
Proiectul de lege are ca obiect de reglementare modificarea şi completarea Legii educaţiei naţionale nr.1/2011, cu modificările şi completările ulterioare, în sensul abrogării alin.(71) al art.263, potrivit căruia în învăţământul primar, la clasele cu predare în limbile minorităţilor naţionale, orele de limba şi literatura română prevăzute în planurile de învăţământ sunt predate de profesori cu studii superioare de specialitate. Totodată, se are în vedere completarea art.263 cu un nou alineat, alin.(61), potrivit căruia profesorii pentru învăţământul primar, de la clasele cu predare în limbile minorităţile naţionale predau disciplinele comunicare în limba română, precum şi limba şi literatura română pe tot parcursul anului şcolar.
          2.  În funcţie de obiectul şi conţinutul său, proiectul de lege face parte din categoria legilor organice, potrivit prevederilor art. 73 din Constituţia României, republicată.

La lucrările Comisiei au fost prezenţi un număr de 19 deputaţi, din totalul de 25 membri ai Comisiei. 


În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege a participat ca invitat domnul Petru Andea - secretar de stat în cadrul Ministerului Educației Naționale.  
3. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este primă Cameră sesizată.
4.  În urma dezbaterii, în şedinţa din 16 octombrie 2018, Comisia a propus, cu unanimitatea voturilor celor prezenți, adoptarea proiectului de lege cu amendamentul admis din Anexa care face parte integrantă din prezentul raport. 

Anexă
AMENDAMENTE ADMISE 
	Nr.

crt.
	Text 
Lege nr.1/2011, cu m și c ult.
	Text 

OUG nr. 87/2018
	Text propus de Comisie

(autorul amendamentului)
	Motivare

	1.
	---
	---
	Titlul Legii: Lege pentru aprobarea Ordonanţei de urgență a Guvernului nr. 87/2018 privind modificarea şi completarea Legii educaţiei naţionale nr.1/2011
	

	2.
	---
	---
	Articol unic. - Se aprobă Ordonanţa de urgenţă a Guvernului nr.87/2018 privind modificarea şi completarea Legii educaţiei naţionale nr.1/2011, publicată în Monitorul Oficial al României, Partea I, nr. 833 din 28 septembrie 201, cu următoarele modificări: 
	

	3.
	---
	Titlul ordonanței: Ordonanţă de urgenţă privind modificarea şi completarea Legii educaţiei naţionale nr. 1/2011
	Text nemodificat 
	

	4.
	---


	Art. I. - Legea educaţiei naţionale nr. 1/2011 publicată în Monitorul Oficial al României, Partea I, nr. 18 din 10 ianuarie 2011, cu modificările şi completările ulterioare, se modifică şi se completează după cum urmează:
	Text nemodificat

	

	5.
	---


	1. După alineatul (6) al articolului 263 se introduce un nou alineat, alin.(61), cu următorul cuprins:

„(61) Profesorii pentru învățământul primar, de la clasele cu predare în limbile minorităților naționale predau disciplinele comunicare în limba română, precum și Limba și literatura română pe tot parcursul ciclului primar.”
	După alineatul (6) al articolului 263 se introduce un nou alineat, alin.(61), cu următorul cuprins:

„(61) Profesorii pentru învățământul primar, de la clasele cu predare în limbile minorităților naționale predau disciplinele Comunicare în limba română, precum și Limba și literatura română pe tot parcursul ciclului primar.”
Autor: Deputat PSD Camelia Gavrilă + Comisia
	Pentru unitate terminologică. Numele disciplinelor sunt trecute cu literă mare. 

	6.
	Art. 263 - (71) În învăţământul primar, la clasele cu predare în limbile minorităţilor naţionale, orele de Limba şi literatura română prevăzute în planurile de învăţământ sunt predate de profesori cu studii superioare de specialitate. (OG 9/2018)
	2. Alineatul (71) al articolului 263 se abrogă.
	Text nemodificat
	

	7.
	---


	Art. II. - Începând cu data intrării în vigoare a prezentei ordonanțe de urgență, contractele individuale de muncă, actele adiționale la acestea, precum și orice alte efecte juridice generate de aplicarea prevederilor alin.(71) al art. 263 din Legea educației naționale nr.1/2011, cu modificările și completările ulterioare, încetează de drept.
	Text nemodificat
	

	8.
	---


	Art. III. – Prin derogare de la prevederile art. 5 alin. (2) din Legea educaţiei naţionale nr. 1/2011, publicată în Monitorul Oficial al României, Partea I, nr. 18 din 10 ianuarie 2011, cu modificările şi completările ulterioare, prevederile prezentei ordonanțe de urgență se aplică din anul școlar 2018-2019.
	Text nemodificat

